ระเบียบคณะกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยการรับฟังความเห็นและทำความเข้าใจกับประชาชนและผู้มีส่วนได้เสียในการพิจารณาออกใบอนุญาตประกอบกิจการผลิตไฟฟ้าพ.ศ. ๒๕๕๙ เพื่อเปิดโอกาสให้ประชาชนและผู้มีส่วนได้เสียมีส่วนร่วมในการแสดงความคิดเห็นหรือให้ข้อมูลที่เป็นประโยชน์ต่อการดำเนินโครงการการประกอบกิจการผลิตไฟฟ้าของผู้ขอรับใบอนุญาตอาศัยอำนาจตามความในมาตรา๕๐ และมาตรา ๕๑ (๑๒) แห่งพระราชบัญญัติการประกอบกิจการพลังงาน พ.ศ. ๒๕๕๐คณะกรรมการกำกับกิจการพลังงานจึงออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการกำกับกิจการพลังงานว่าด้วยการรับฟังความเห็นและทำความเข้าใจกับประชาชนและผู้มีส่วนได้เสียในการพิจารณาออกใบอนุญาตประกอบกิจการผลิตไฟฟ้าพ.ศ. ๒๕๕๙ข้อ๒[๑] ระเบียบนี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไปข้อ๓ ในระเบียบนี้ผู้ประสงค์ขอรับใบอนุญาต หมายความว่าผู้ขอรับใบอนุญาตประกอบกิจการผลิตไฟฟ้า หรือผู้รับใบอนุญาตที่มีการขออนุญาตขยายกำลังการผลิตประชาชนและผู้มีส่วนได้เสีย หมายความว่าบุคคลหรือกลุ่มองค์กรซึ่งอาจได้รับผลกระทบ หรือได้รับความเดือดร้อนหรือความเสียหายจากโครงการโครงการ หมายความว่าการประกอบกิจการผลิตไฟฟ้าของผู้ขอรับใบอนุญาตโรงไฟฟ้าที่มีการเผาไหม้เชื้อเพลิง หมายความว่าโครงการที่มีการขอรับใบอนุญาตประกอบกิจการผลิตไฟฟ้าที่มีการเผาไหม้เชื้อเพลิงมาใช้เป็นต้นกำลังในการขับเคลื่อนกังหันไอน้ำ กังหันก๊าซ หรือเครื่องยนต์สันดาปภายในเพื่อผลิตพลังงานไฟฟ้าเช่น โรงไฟฟ้าที่ใช้เชื้อเพลิงชีวมวล (Biomass) ก๊าซชีวภาพ (Biogas) หรือก๊าซธรรมชาติ (Natural Gas) เป็นต้นโรงไฟฟ้าที่ไม่มีการเผาไหม้เชื้อเพลิง หมายความว่าโครงการที่มีการขอรับใบอนุญาตประกอบกิจการผลิตไฟฟ้าที่ใช้พลังงานแสงอาทิตย์ (Solar Power) พลังงานลม (Wind Power) พลังงานน้ำ (Hydro Power) หรือพลังงานอื่นในลักษณะเดียวกันข้อ๔ ระเบียบนี้ไม่ใช้บังคับกับ(๑)โครงการที่เข้าข่ายประเภทและขนาดของโครงการหรือกิจการที่ต้องจัดทำรายงานผลกระทบสิ่งแวดล้อมเบื้องต้น(IEE) หรือรายงานการวิเคราะห์ผลกระทบสิ่งแวดล้อม (EIA) หรือรายงานการวิเคราะห์ผลกระทบสิ่งแวดล้อมสำหรับโครงการหรือกิจการที่อาจก่อให้เกิดผลกระทบต่อชุมชนอย่างรุนแรงทั้งด้านคุณภาพสิ่งแวดล้อมทรัพยากรธรรมชาติ และสุขภาพ (EHIA) ตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒)ผู้ประสงค์ขอรับใบอนุญาตที่ได้รับใบอนุญาตประกอบกิจการโรงงานผลิตพลังงานไฟฟ้า หรือใบอนุญาตขยายโรงงานตามกฎหมายว่าด้วยโรงงานก่อนวันที่ระเบียบนี้ใช้บังคับเว้นแต่เป็นกรณีที่มีการขออนุญาตขยายกำลังการผลิตข้อ๕ ให้ประธานกรรมการกำกับกิจการพลังงานเป็นผู้รักษาการตามระเบียบนี้และให้คณะกรรมการกำกับกิจการพลังงานเป็นผู้วินิจฉัยชี้ขาดปัญหาเกี่ยวกับการปฏิบัติตามระเบียบนี้หมวด ๑โรงไฟฟ้าที่มีการเผาไหม้เชื้อเพลิง ส่วนที่ ๑โรงไฟฟ้าที่มีการเผาไหม้เชื้อเพลิงที่มีกำลังการผลิตติดตั้งรวมตั้งแต่๑๐ เมกะวัตต์ขึ้นไป ข้อ๖ ในการรับฟังความเห็นของประชาชนและผู้มีส่วนได้เสียให้มีคณะกรรมการดำเนินการรับฟังความเห็นของประชาชนและผู้มีส่วนได้เสียซึ่งอย่างน้อยต้องประกอบด้วย(๑)ผู้แทนประชาชน ซึ่งมีภูมิลำเนา ถิ่นที่อยู่หรือประกอบอาชีพอยู่ในพื้นที่รัศมี ๕กิโลเมตรจากขอบเขตพื้นที่สถานประกอบกิจการซึ่งมีการสรรหาหรือการเสนอชื่อหรือวิธีการอื่นใด จากประชาคมหมู่บ้านหรือคณะกรรมการหมู่บ้านหรือคณะบุคคลที่เป็นตัวแทนในการดำเนินกิจกรรมต่างๆ ของแต่ละหมู่บ้าน เป็นจำนวนไม่น้อยกว่ากึ่งหนึ่งของจำนวนกรรมการทั้งหมด(๒)ผู้แทนภาครัฐซึ่งนายอำเภอแต่งตั้งจากข้าราชการขององค์กรปกครองส่วนท้องถิ่นของท้องถิ่นซึ่งมีเขตการปกครองที่โรงไฟฟ้าตั้งอยู่และข้าราชการองค์กรปกครองส่วนท้องถิ่นของท้องถิ่นในพื้นที่รัศมี ๕กิโลเมตรจากขอบเขตพื้นที่สถานประกอบกิจการตามจำนวนที่เหมาะสม และในกรณีที่เห็นสมควรจะแต่งตั้งข้าราชการส่วนภูมิภาคด้วยก็ได้(๓)ผู้มีความรู้ ความสามารถ และมีประสบการณ์ด้านสังคมศาสตร์หรือด้านสังคมศาสตร์สิ่งแวดล้อมซึ่งผู้ประสงค์ขอรับใบอนุญาตแต่งตั้งตามจำนวนที่เหมาะสม(๔)ผู้แทนผู้ประสงค์ขอรับใบอนุญาตตามจำนวนที่เหมาะสมข้อ๗ ให้คณะกรรมการตามข้อ ๖มีอำนาจหน้าที่ในการกำกับดูแลและให้ข้อเสนอแนะในกระบวนการรับฟังความเห็นของประชาชนเพื่อให้เกิดความโปร่งใสมีความเข้าใจ และมีส่วนร่วมในการรับฟังความเห็นโดยกำกับดูแลให้ผู้ประสงค์ขอรับใบอนุญาตจะต้องดำเนินการอย่างน้อยดังต่อไปนี้(๑)จัดให้มีการให้ข้อมูลข่าวสารโครงการ เพื่อแนะนำและอธิบายถึงรายละเอียดของโครงการ แผนการดำเนินงานรวมทั้งมาตรการป้องกันและแก้ไขผลกระทบสิ่งแวดล้อมและมาตรการติดตามตรวจสอบผลกระทบสิ่งแวดล้อมทั้งในช่วงก่อสร้างและช่วงดำเนินงานของโครงการให้แก่ประชาชนและผู้มีส่วนได้เสียโดยต้องครอบคลุมกลุ่มเป้าหมายอย่างน้อยในพื้นที่รัศมี ๕กิโลเมตรจากขอบเขตพื้นที่สถานประกอบกิจการ เพื่อสร้างความรู้ความเข้าใจที่ถูกต้องชัดเจน ตลอดจนรับฟังปัญหา ข้อวิตกกังวลและเปิดโอกาสให้ประชาชนได้มีส่วนร่วมในการแสดงความเห็นและให้ข้อเสนอแนะต่อการดำเนินโครงการ(๒)การให้ข้อมูลข่าวสารโครงการตาม (๑)ต้องจัดทำในรูปแบบที่เข้าใจง่ายและเหมาะสมกับลักษณะชุมชน ได้แก่การประกาศแจ้งข้อมูลโครงการด้วยการกระจายเสียง การแจกใบปลิว หรือแผ่นพับ การลงข่าวในหนังสือพิมพ์ท้องถิ่นหรือการจัดกิจกรรมชุมชน เป็นต้น โดยรายละเอียดข้อมูลที่เผยแพร่อย่างน้อยต้องประกอบด้วยข้อมูลดังต่อไปนี้(ก)เหตุผล ความจำเป็นและวัตถุประสงค์ของโครงการ(ข)สาระสำคัญของโครงการ ได้แก่ ขนาดกำลังการผลิต เครื่องจักร ประเภทเชื้อเพลิง แหล่งที่มาของเชื้อเพลิงปริมาณการใช้น้ำ แหล่งที่มาของน้ำที่ใช้ในกระบวนการผลิต รวมถึงการจัดการกากของเสียการบำบัดน้ำที่ใช้ในกระบวนการผลิตและที่ใช้ในสถานประกอบกิจการและเทคโนโลยีการบำบัดมลพิษทางอากาศ เป็นต้น(ค)ชื่อผู้ประสงค์ขอรับใบอนุญาต(ง)ที่ตั้งสถานประกอบกิจการ(จ)ขั้นตอนและระยะเวลาการดำเนินการก่อสร้างโครงการ(ฉ)ประโยชน์ที่ชุมชนหรือประชาชนได้รับจากผลผลิตและผลลัพธ์ของโครงการ(ช)ผลกระทบที่อาจเกิดขึ้นแก่ชุมชนหรือประชาชนที่อยู่อาศัยหรือประกอบอาชีพอยู่ในสถานที่ที่จะดำเนินโครงการและพื้นที่ใกล้เคียงและประชาชนทั่วไปรวมทั้งมาตรการป้องกันแก้ไขหรือเยียวยาความเดือดร้อนหรือความเสียหายที่อาจเกิดขึ้นจากผลกระทบดังกล่าว(ซ)ประมาณการค่าใช้จ่ายในการดำเนินโครงการ(ฌ)กำหนดการและสถานที่รับฟังความเห็นข้อ๘ ให้ผู้ประสงค์ขอรับใบอนุญาตเผยแพร่ข้อมูลโครงการตามข้อ๗ (๒) ก่อนการจัดเวทีประชุมรับฟังความเห็นอย่างต่อเนื่องไม่น้อยกว่าสิบห้าวันโดยเปิดเผย ณ สถานที่ซึ่งประชาชนและผู้มีส่วนได้เสียเข้าถึงและพบเห็นได้โดยง่ายอย่างน้อยดังต่อไปนี้(๑)พื้นที่ที่จะดำเนินการก่อสร้างโครงการ(๒)สำนักงานคณะกรรมการกำกับกิจการพลังงานประจำเขต ในเขตพื้นที่ที่รับผิดชอบ(๓)สำนักงานอุตสาหกรรมจังหวัด ในท้องที่ที่สถานประกอบกิจการตั้งอยู่(๔)ที่ว่าการอำเภอ ซึ่งมีเขตการปกครองที่สถานประกอบกิจการตั้งอยู่ และในพื้นที่รัศมี ๕กิโลเมตรจากขอบเขตพื้นที่สถานประกอบกิจการ(๕)ที่ทำการขององค์กรปกครองส่วนท้องถิ่นซึ่งมีเขตการปกครองที่สถานประกอบกิจการตั้งอยู่ และในพื้นที่รัศมี ๕กิโลเมตรจากขอบเขตพื้นที่สถานประกอบกิจการ(๖)ที่ทำการกำนัน ผู้ใหญ่บ้านและศาลาประชาคมซึ่งมีเขตการปกครองที่สถานประกอบกิจการตั้งอยู่ และในพื้นที่รัศมี ๕กิโลเมตรจากขอบเขตพื้นที่สถานประกอบกิจการข้อ๙ ให้ผู้ประสงค์ขอรับใบอนุญาตจัดเวทีประชุมรับฟังความเห็นอย่างน้อยหนึ่งครั้งโดยมีกลุ่มเป้าหมายประกอบด้วย ประชาชนและผู้มีส่วนได้เสีย ผู้นำชุมชนหน่วยงานราชการที่เกี่ยวข้อง รวมทั้งสถาบันการศึกษาและสื่อมวลชน ถ้าหากมีโดยครอบคลุมเขตพื้นที่รัศมี ๕ กิโลเมตร จากขอบเขตพื้นที่สถานประกอบกิจการก่อนการรับฟังความเห็นตามวรรคหนึ่งให้ผู้ประสงค์ขอรับใบอนุญาตแจ้งข้อมูลตามข้อ ๗ (๒) พร้อมรายละเอียด กำหนดการและสถานที่รับฟังความเห็นต่อสำนักงาน กกพ.และผู้เกี่ยวข้องให้ทราบล่วงหน้าไม่น้อยกว่าสิบห้าวันเมื่อดำเนินการตามวรรคหนึ่งแล้วเสร็จให้ผู้ประสงค์ขอรับใบอนุญาตเปิดให้มีการรับฟังความเห็นผ่านทางช่องทางต่าง ๆเพิ่มเติมโดยพลัน เช่น ไปรษณีย์ โทรศัพท์ โทรสาร หรือเครือข่ายระบบสารสนเทศเป็นต้น อย่างต่อเนื่องไม่น้อยกว่าสิบห้าวันข้อ๑๐ ให้ผู้ประสงค์ขอรับใบอนุญาตประกาศสรุปผลการรับฟังความเห็นภายในสิบห้าวันนับแต่วันที่รับฟังความเห็นแล้วเสร็จ ซึ่งประกอบไปด้วยข้อมูลอย่างน้อยดังนี้(๑)ข้อเท็จจริงโดยสรุปเกี่ยวกับวัน เวลา สถานที่การจัดประชุมรับฟังความเห็น(๒)รายชื่อผู้เข้าร่วมการรับฟังความเห็น(๓)กระบวนการขั้นตอนการรับฟังความเห็น(๔)บันทึกความเห็นของผู้เข้าร่วมประชุมเป็นลายลักษณ์อักษรในกรณีที่ประชาชนและผู้มีส่วนได้เสียมีข้อวิตกกังวลผู้ประสงค์ขอรับใบอนุญาตจะต้องมีการชี้แจงข้อวิตกกังวลจากการรับฟังความเห็นดังกล่าวรวมทั้งระบุมาตรการในการแก้ไขเพื่อลดหรือบรรเทาผลกระทบตามข้อวิตกกังวลที่อาจจะเกิดขึ้นข้อ๑๑ ให้ผู้ประสงค์ขอรับใบอนุญาตเผยแพร่ประกาศสรุปผลการรับฟังความเห็นตามข้อ๑๐ โดยเปิดเผย ณ สถานที่ตามข้อ ๘ เป็นระยะเวลาไม่น้อยกว่าสิบห้าวันส่วนที่ ๒โรงไฟฟ้าที่มีกำลังการผลิตติดตั้งรวมมากกว่า๓ เมกะวัตต์ แต่ไม่ถึง ๑๐ เมกะวัตต์ ข้อ๑๒ ให้ผู้ประสงค์ขอรับใบอนุญาตดำเนินการจัดให้มีการรับฟังความเห็นโดยให้ปฏิบัติตามที่กำหนดไว้ในข้อ ๘ ข้อ ๙ ข้อ ๑๐ และข้อ ๑๑ โดยอนุโลมการดำเนินการตามวรรคหนึ่งต้องให้ครอบคลุมกลุ่มเป้าหมายอย่างน้อยในพื้นที่รัศมี ๓กิโลเมตรจากขอบเขตพื้นที่สถานประกอบกิจการส่วนที่ ๓โรงไฟฟ้าที่มีกำลังการผลิตติดตั้งรวมไม่เกิน๓ เมกะวัตต์ ข้อ๑๓ ให้ผู้ประสงค์ขอรับใบอนุญาตดำเนินการจัดให้มีการรับฟังความเห็นโดยให้ปฏิบัติตามที่กำหนดไว้ในข้อ ๘ ข้อ ๙ ข้อ ๑๐ และข้อ ๑๑ โดยอนุโลมการดำเนินการตามวรรคหนึ่งต้องให้ครอบคลุมกลุ่มเป้าหมายอย่างน้อยในพื้นที่รัศมี ๑กิโลเมตรจากขอบเขตพื้นที่สถานประกอบกิจการหมวด ๒กรณีโรงไฟฟ้าที่ไม่มีการเผาไหม้เชื้อเพลิง ส่วนที่ ๑โรงไฟฟ้าที่มีกำลังการผลิตติดตั้งรวมตั้งแต่๑๐ เมกะวัตต์ขึ้นไป ข้อ๑๔ ให้ผู้ประสงค์ขอรับใบอนุญาตดำเนินการจัดให้มีการรับฟังความเห็นโดยให้ปฏิบัติตามที่กำหนดไว้ในข้อ ๘ ข้อ ๙ ข้อ ๑๐ และข้อ ๑๑ โดยอนุโลมการดำเนินการตามวรรคหนึ่งต้องให้ครอบคลุมกลุ่มเป้าหมายอย่างน้อยในพื้นที่รัศมี ๓กิโลเมตรจากขอบเขตพื้นที่สถานประกอบกิจการส่วนที่ ๒โรงไฟฟ้าที่มีกำลังการผลิตติดตั้งรวมต่ำกว่า๑๐ เมกะวัตต์ ข้อ๑๕ ให้ผู้ประสงค์ขอรับใบอนุญาตดำเนินการจัดให้มีการรับฟังความเห็นโดยให้ปฏิบัติตามที่กำหนดไว้ในข้อ ๘ ข้อ ๙ ข้อ ๑๐ และข้อ ๑๑ โดยอนุโลม ทั้งนี้ไม่ต้องจัดเวทีประชุมรับฟังความเห็นการดำเนินการตามวรรคหนึ่งต้องให้ครอบคลุมกลุ่มเป้าหมายอย่างน้อยในพื้นที่รัศมี ๑กิโลเมตรจากขอบเขตพื้นที่สถานประกอบกิจการหมวด ๓การขยายพื้นที่และผลการรับฟังความเห็น ข้อ๑๖ กรณีที่มีผลการศึกษาพบว่ากิจกรรมของโครงการอาจส่งผลกระทบในระยะที่เกินกว่ารัศมีพื้นที่ที่กำหนดให้มีการรับฟังความเห็นผู้ประสงค์ขอรับใบอนุญาตต้องจัดให้มีการรับฟังความเห็นครอบคลุมพื้นที่ดังกล่าวด้วยข้อ๑๗ ผลการรับฟังความเห็นของประชาชนและผู้มีส่วนได้เสียให้สามารถนำมาใช้ประกอบการขอรับใบอนุญาตประกอบกิจการผลิตไฟฟ้าหรือขออนุญาตขยายกำลังการผลิตแล้วแต่กรณี ได้ภายในหกเดือนนับแต่วันประกาศสรุปผลการรับฟังความเห็นของประชาชนแล้วเสร็จข้อ๑๘ ผู้ประสงค์ขอรับใบอนุญาตจะต้องจัดทำและนำส่งรายงานสรุปผลการรับฟังความเห็นของประชาชนและผู้มีส่วนได้เสียเพื่อประกอบการขอรับใบอนุญาตประกอบกิจการผลิตไฟฟ้าหรือขออนุญาตขยายกำลังการผลิต แล้วแต่กรณีมาพร้อมกับคำขอรับใบอนุญาตประกาศ ณ วันที่ ๒๒มีนาคม พ.ศ. ๒๕๕๙พรเทพ ธัญญพงศ์ชัยประธานกรรมการกำกับกิจการพลังงานชวัลพร/ปริยานุช/จัดทำ๑๑ พฤษภาคม๒๕๕๙นุสรา/ตรวจ๑๖ มิถุนายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๐๑ ง/หน้า ๑/๔ พฤษภาคม ๒๕๕๙